recursal/SuperWikiNEXT-32B huggingface dataset:
**Сепак возможно** е збирка поезија на македонската поетеса Рената Тренеска, објавена во 1992 година од НИО „Студентски збор".

Технички податоци
-----------------

Книгата е објавена во рамките на библиотеката „Современа македонска поезија". Рецензенти биле Братислав Ташковски и Санде Стојчевски. Ликовно-графичкото уредување е дело на Никола Симовски, а графичкиот дизајн на корицата е дело на Митко Поповски. Книгата била финансиски поддржана од Министерството за култура на Македонија, а била отпечатена во печатницата „Коста Абрашевиќ" во Охрид, во тираж од 1 000 примероци. Книгата има 67 страници, со димензии од 22 сантиметри и е каталогизирана во Народната и универзитетска библиотека „Климент Охридски", Скопје.

Содржина
--------

Збирката се состои од 46 песни, собрани во четири циклуси: „Шепотења", „Врвици", „Шок-терапија" и „Конечно: полна месечина". На крајот од книгата се ставени извадоци од рецензиите, а на задната корица е дадена куса биографија на авторката.
Првиот циклус ги содржи песните: „Слушни што шепотат песните", „Природата раѓа", „Раѓаме радости", „Времеплов", „Тешка надеж", „Секоја", „И ветрот кога рече", „Голема радост на денот", „Каменот тежината", „Многу надежи", „Свилено стакло", „Дождовните капки", „Објава: Взаемна љубов", „Објава: Двојна копија", „И во еленски скок се даваш", „За еленска среќа", „Спокојот задоволство раѓа", „Сизиф ми се насмевнува", „Идеализирам, „Секоја љубов поезија", „Заракувани ќе појдеме, „Очите што се смеат", „Снегот огреан", „Насмевка", „Празнувам изгрев, „Шумот", „Една симфонија на ноќта", „Новиот ден што се буди", „Сонуваш месечина?!", „Сонот те роди", „Недофатената мечта", „Моделарите на едно утро", „Тротинет сред автопат", „Цицалче", „Ме учеа", „Во градот", и „Мерачот на времето".
Во вториот циклус се поместени следниве песни: „Покажи ми го патот", „Автопат ни се чинеше", и „Се разминуваат ветриштата".
Третиот циклус ги содржи песните: „1. И што ни рекоа тогаш", „2. Ѕвездена патека се тркала", „3. Надежен славејски сонет", „4. Сонцето ни се смешка", и „А тогаш надежта ни се смееше".
Најпосле, во четвриот циклус е поместена песната „Вечерва ќе сонувам будна".

Наводи
------

1. ↑  Рената Тренеска, *Сепак возможно*, Студентски збор, Скопје, 1992.
2. ↑  Рената Тренеска, *Сепак возможно*, Студентски збор, Скопје, 1992.
**Согукчешме Сокаги** (турски: *Soğukçeşme Sokağı*; буквално: Улица на Студената Чешма) претставува една мала улица со историски куќи во Султанахмед, помеѓу музејот Аја Софија и Топкапи-сарај, во Истанбул, Турција. Слободна зонска улица била именувана по фонтаната која се наоѓа во паркот Ѓулхан.

Улицата е составена од неколку дрвени, на два или три спрата куќи, кои датираат од османлискиот период на градот, односно кон крајот на 19 век и почетокот на XX век. Областа уште се нарекува и "*Ayasofya Konakları*" или Палатите кај Света Софија. Вкупно девет од овие куќи работат како хотели.

Како најпознат гост којшто престојувал во овој хотел била шпанската кралица Софија во пролетта на 2000 година, која престојувала четири ноќи.

Овде е и родното место на шестиот претседател на Турција, Фахри Корутурк (1903-1987). Во една од куќите се наоѓа и библиотеката Китаплиџи, која поседува повеќе од 10.000 книги.l

Наводи
------

1. ↑  „Ayasofya Pensions". Архивирано од изворникот на 2009-01-23. Посетено на 2010-01-11.
2. ↑  Ayasofya Pensions Архивирано на 3 декември 2009 г. (турски)
3. ↑  Devletşah Архивирано на 17 мај 2008 г. (турски)

Извори
------

* Gülersoy, Çelik (2002). *Soğukçeşme Street*. Istanbul: TTOK Yayınları. стр. 80. ISBN 9757641375.

Надворешни врски
----------------

* Согукчешме Сокаги на Ризницата ?
* Согукчешме Сокаги Архивирано на 23 јуни 2008 г.

Координати: 41°0′33.48″N 28°58′48.72″E﻿ / ﻿41.0093000° СГШ; 28.9802000° ИГД﻿ / 41.0093000; 28.9802000
**Ранет јунак** — македонска епска народна песна.

Содржина
--------

Ајдутскиот војвода Тове е смртно ранет и бара од дружината да го закопаат во планината, а крај гробот да го врзат неговиот коњ. Притоа, тој му вели на коњот да не се покорува, ако на гробот дојде татко му, зашто тој ќе го продаде; исто така, да не се покорува ако на гробот дојде брат му, зашто тој ќе го товари; но да се покори, ако на гробот дојде мајка му, зашто таа добро ќе се грижи за него, а истовремено, само таа ќе го споменува својот син.

Наводи
------

1. ↑  Томе Саздов, *Грива тресе, бисер рони* (епска народна поезија). Скопје: Заштита, 1970, стр. 85-86.
*За други значења видете на Азмак (појаснување)*

**Светиниколска Река** или **Азмак** — македонска река, десна притока на реката Брегалница и најголемиот воден тек во Овче Поле.

Настанува од три помали водотеци (краци): 

* Караташ (Црн Камен),
* Бериш и
* Мавровица,

кои се соединуваат кај градот Свети Николе, по што го добива името *Светиниколска Река*, а пред сливот во реката Брегалница е позната под името *Азмак*.

* Караташ се формира во близина на селото Павлешенци, на надморска височина од 389 метри.
* Бериш извира во атарите на Малино и Алакинци, на надморска височина од 380 метри.
* Мавровица извира од планината Манговица, на височина од 610 м.

Светиниколска Река во Овчеполската Котлина прима неколку притоки. Нејзини леви притоки се Буриловска Река со Немашница, додека десни притоки се Горобинска Река (Поток), Кнежевска Река и Ѓуземелска Река, сите со пороен карактер. Овие овчеполски рекички во летните месеци наполно пресушуваат.

На реката Мавровица, во местото Алин Дол, изградена е акумулација во должина? од 7 км2, со зафатнина од 2.700.000 кубни метри. Оваа акумулација се користи за водоснабдување на Свети Николе.

Светиниколска Река се слива во Брегалница на височина од 203 м. Долга е 35 км, има вкупен пад од 407 м и просечен пад од 11,6 ‰. Површината на сливот изнесува 658,7 км2. Во најголемиот дел од сливот има пороен карактер.

Наводи
------

1. ↑  *Александар Стојмилов, Физичка географија на Република Македонија, ПМФ, Скопје, 2002*
2. 1 2  Природни ресурси: податоци за 2009 г.од Министерство за земјодел.шумарство и водост.ПЕ Св.Николе
3. ↑  *Миловој Гашевски, Основни хидрографски особености на главните притоки на Вардар во СР Македонија, „Географски разгледи", кн. 17, Скопје, 1979*
**Св. маченик Никифор** - православен светец.

Житие
-----

Во 3. век, во Антиохија живееле Никифор и Саприкиј, кои биле блиски пријатели. Но, еден ден, тие се скарале и повеќе не сакале ниту да се видат. По некое време, Никифор ја сфатил бедата на лутината и побарал прошка од Саприкиј, кој бил свештеник. Наспроти сите молби, Саприкиј не сакал да се помири со Никифор. Во тоа време, при прогонот на христијаните, Саприкиј бил затворен и подложен на мачење поради неговата вера. Најпосле, тој бил осуден, а на патот до губилиштето Никифор со солзи го молел да му прости, но Саприкиј повторно останал тврд. Така, тој ја изгубил верата и на губилиштето се откажал од Христа, а Никифор, гледајќи го тоа, самиот побарал и бил погубен наместо него.

Наводи
------

1. ↑  „Верски календар", *Дневник*, година XX, број 5995, понеделник, 22 февруари 2016, стр. 30.
Прокошко Езеро
**Прокошко Езеро** е ледничко езеро кое се наоѓа на 1660 метри надморска височина. Сместено е на планината Враница, 22 километри од центарот на градот Фојница, Босна и Херцеговина, помеѓу долината на реката Врбас и долината на реката Босна. Котлината на езерото лежи во зона на мигматит. Езерото се полни со вода од ледници, подземни извори и околните извори кои се наоѓаат во подножјето на планината Дебело Брдо, потоа преку топење на снегот од околните падини и атмосферски депозити. Водата ја губи преку истекување на помалите реки, продирање и испарувањето. Површина на сливот на езерото изнесува 48 330 m². Максималната должина е 426 метри, максималната ширина е 191,3 метри, а 113,4 m просечната широчина. Должината на крајбрежјето на 1060,5 метри. Просечната длабочина на езерото е 5,7 метри, а максималната 13,0 м. Во текот на летните месеци, нивото може да се намали на 60 cm.

Надворешни врски
----------------

|  |  |
| --- | --- |
| Ризница | „Прокошко Езеро" на Ризницата ? |

* Официјално мрежно место Архивирано на 21 јануари 2012 г.

|  |  |
| --- | --- |
| Stub icon | *Оваа статија поврзана со Босна и Херцеговина е никулец. Можете да помогнете со тоа што ќе ја проширите.** п
* р
* у
 |
**„Ран снег во Минхен"** (српскохрватски: *Rani snijeg u Minhenu*) — филм од 1984 година, режиран од Богдан Жижиќ. Главните улоги ги играат: Драго Гргечиќ, Павле Вуисиќ и Ива Марјановиќ..

Синопсис
--------

Пред 16 години, едно двадесетогодишно момче (го игра Гргечиќ) дошло во Минхен заедно со родителите и во меѓувреме навикнал на луѓето и на местото. Меѓутоа, неговиот татко (го игра Вуисиќ) е приврзан кон татковината и во своето родно место гради куќа и автомеханичарска работилница за синот. Момчето има поинакви планови и не сака да ја напушти Германија. Како што се ближи денот на враќањето во татковината, меѓу момчето и таткото доаѓа до голема кавга. Момчето сака да се ожени со својата девојка, која е Германка. Бидејќи таткото не присуствува на венчавката, момчето оди да го побара и го наоѓа мртов во станот каде што извршил самоубиство.

Наводи
------

1. ↑  Рани снијег у Минхену (пристапено на 15.5.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Оваа модерна прослава на Евхаристијата ги задржила оригиналните елементи на*Тајната вечера*, лебот и пехарот. Свештеникот ги користи зборовите на Исус.
Во христијанската традиција, **Светиот пехар** е чашата од која Исус Христос пиел вино на Тајната вечера.

Западно предание
----------------

Според римокатоличките обичаи, Светиот пехар бил земен од страна на Свети Петар, кој го однел во Рим. По смртта на Петар, преданието вели дека чашата останала на неговите наследници односно идните папи сè додека Папа Сикст II во 258 година не ја испратил за Шпанија, затоа што императорот Валеријан почнал да ги прогонува христијаните. По многу перипетии, пехарот на крајот завршил во Валенсија во 1424 година.

Покрај Валенсија, уште неколку градови во светот, како италијанската Џенова, претендираат дека ја имаат најважната реликвија на христијанството. Така, според христијанската митологија за истиот сад се поврзува и Светиот грал од кој пиел Исус Христос за време на Тајната вечера. Друга верзија е дека Јосиф од Ариматеја ги собрал последните капки крв од телото на Исус кога бил погребaн, и самиот Грал го однел во Велика Британија, каде бил долго време чуван. Во сооднос на ова, се смета дека гралот ја поседува моќта да лекува различни болести или повреди. Темата за барањето на Светиот Грал е приклучена во митовите за кралот Артур.

Можеби најраниот запис за пехарот од Тајната вечера е записот на Арцулф од 7 век, англосаксонсонец кој пишува дека реликвот се наоѓал во некоја капела во близина на Ерусалим, меѓу базиликата на Голгота и Мартириум.

Иконографија
------------

Значењето на иконите се зголемило за време на раниот среден век. Во текот на 14 век во живописотот на црквата во Готланд е прикажан Исус кој се моли во Гетсиманската градина, а светиот пехар стои на врвот на планината.

Поврзано
--------

* Светиот грал
* Тајната вечера
* Реликви препишани на Исус Христос
Дијаграм на можните комбинации при фрлање на две коцки
**Случајна променлива** — еден од фундаменталните концепти во теоријата на веројатноста.

Дефиниција
----------

Реална случајна променлива {\displaystyle X} е реална функција чиј домен е множеството на сите опитни исходи {\displaystyle S}, која ги задоволува следните два услова:

**1.** Множеството {\displaystyle {X\leq x}} е настан за секое {\displaystyle x\in R}.

**2.** Веројатноста на настаните {\displaystyle \{X=\infty \}} и {\displaystyle \{X=-\infty \}} е еднаква на нула, односно {\displaystyle P\{X=\infty \}=P\{X=-\infty \}=0}.

Физичко толкување
-----------------

Согласно претходната дефиниција, случајната променлива е број {\displaystyle X(\zeta )} кој се доделува на секој опитен исход {\displaystyle \zeta }. Овој број може да биде добивка во игра на среќа, напон на случаен напонски извор, цена на случајна компонента или кој било друга бројчена величина кој е од интерес во исполненувањето на опитот.

Примери
-------

**a)** Нека го разгледаме опитот на фрлање на коцка. На секој од шесте опитни исходи {\displaystyle f\_{i}} му го доделуваме бројот {\displaystyle X(f\_{i})=10i}. Според тоа имаме:

{\displaystyle X(f\_{1})=10,\,X(f\_{2})=20,\,...\,,\,X(f\_{6})=60}

**б)** Нека во истиот опит направиме ново доделување на вредностите на случајната променлива {\displaystyle X} на следниот начин: го доделуваме бројот {\displaystyle 1} на секој парен исход, и бројот {\displaystyle 0} на секој непарен исход, односно:

{\displaystyle X(f\_{1})=X(f\_{3})=X(f\_{5})=0\,,\,X(f\_{2})=X(f\_{4})=X(f\_{6})=1}

Поврзано
--------

* Опит
* Опитен исход
* Настан
* Сигурен настан
* Невозможен настан
* Веројатносна густина
* Распределна функција

Наводи
------

* A. Papoulis, S. Unnikrishna Pillai, "Probability, Random Variables and Stochastic Processes", Fourth edition, McGraw-Hill, 2002.

|  |  |
| --- | --- |
| Stub icon | *Оваа статија од областа на математиката е никулец. Можете да помогнете со тоа што ќе ја проширите.** п
* р
* у
 |
**Пола Џејн Редклиф**
[[

Слика од Пола Рендклиф 2005 година
]]
, МБЕ (родена на 17 декември 1973) е англиски тркач на долги растојанија. Таа е трикратен победник на Лондон маратон (2002, 2003, 2005), трикратен шампион во Њујорк маратон (2004, 2007, 2008) и победник во Чикаго Маратон 2002.

Таа е светски рекордер на маратоните за жени 15 години (2002-денес).

**Редклиф** е поранешен светски шампион во маратонот, полумаратонот и крос-кантри. Таа е исто така европски шампион над 10.000 метри и во крос-кантри. На патеката, Редклиф освоила сребрен медал од 10.000 метри на Светското првенство во 1999 година и била шампион на Комонвелтот во 2002 година на 5000 метри. Таа ја претставуваше Велика Британија на Олимписките игри четири пати последователно (1996-2008), иако таа не освои место во подиумот на овие настани.
Нејзините трки ја добија голем број признанија, вклучувајќи ја БиБиСи Спортската личност на годината, Лауреус Светскиот поврат на годината, Светскиот спортист на годината на ИААФ, Светскиот спортист на годината ЦИМС (трипати) и член на Редот на Британска Империја (МБЕ). Таа, исто така, е номинирана за светска спортистка на годината во неколку наврати. Во 2010 година, таа беше инволвирана во Англејската славна сала на славните.
Таа ја завршила својата кариера на Лондон Маратон 2015 година.
**Слугата Милутин** (српски: *Слуга Милутин*) е српска епска (јуначка) песна.

Содржина
--------

Два гаврана долетуваат на Косово Поле и слетуваат на кулата на цар Лазар. Нивниот разговор го слуша царицата Милица и ги прашува дали доаѓаат од Косово и дали ја виделе борбата меѓу српската и турската војска. Гавраните одговараат дека ја виделе борбата и кажуваат дека на двете страни имало големи загуби, но дека српската војска е целосно поразена. Во меѓувреме доаѓа слугата Милутин, облеан во 17 рани и со крвав коњ. Здогледувајќи го, царица Милица помислува дека Милутин го предал својот господар и дека избегал од бојното поле. Слугата ја замолува царицата да му помогне да слезе од коњот и да се соземе од болката, а потоа, царицата го прашува за судбината на цар Лазар, Југ-Богдан и деветте Југовиќи, Милош Обилиќ, Бановиќ Страхиња и Вук Бранковиќ. Тогаш, слугата Милутин ѝ раскажува на царицата за тоа што се случило на Косово: каде што погинал цар Лазар, таму има најмногу искршени копја, но повеќето се српски, од војниците кои загинале бранејќи го царот; Југ-Богдан погинал на самиот почеток, уште во првата битка; исто така, погинале осуммина од браќата Југовиќ, а останал само Бошко Југовиќ да ги брка Турците по Косово Поле; каде што има крв до колена, таму погинал Бановиќ Страхиња; кај реката Ситница погинал војводата Милош, кој го убил султанот Мурат и уште 12 000 турски војници. На крајот од својот опис на битката, слугата го проколнува Вук Бранковиќ, кој го предал царот и избегал со своите 12 000 војници.

Осврт кон песната
-----------------

Песната започнува со општ шаблон: најпрвин гавраните ја известуваат царицата Милица за текот на Косовската битка, а потоа нив ги сменува ранетиот слуга Милутин, кој детално ги опишува подвизите на српските јунаци и предавството на Вук Бранковиќ. Сепак, со оваа смена народниот пејач постигнал поголема природност во изразот. Така, стиховите во кои гавраните известуваат дека „она што останало од Србите, сè е рането и крваво" веднаш се илустрирани со описот на слугата Милутин, кој „ја носи десната во левата рака". Тоа ѝ дава можност на царицата да го постави најважното прашање: „зарем го предаде царот на Косово?" Прашањето е истакнато и со тоа што ранетиот слуга не одговара веднаш, туку откако е симнат од коњот, измиен и напиен, и откако Милица му поставува неколку дополнителни прашања. Потоа, неговите одговори се одликуваат со топла непосредност, зашто не се дадени од сведок (гавраните), туку од ранет непосредне учесник во битката.

Наводи
------

1. ↑  *Junačke narodne pesme*, Rad, Beograd, 1959, стр. 57-59.
2. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 159-161.
3. ↑  Војислав Ђурић, „О народним епским песмама", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 21-22.
**Рановац** е село сместено во општина Петровац на Млави во Србија .

Опис
----

Поранешна фармерска сточарска, селска населба од растурен тип, во долините на Витовница (48 километри), Црновршка и Петршка река, 12 километри сесевероисточно од Петровац на Млави. Површината на атароте 6.713 хектари. Во атар и селото има неколку извори:фонтана la Slanencilor, фонтана la Bacchi, фонтана la Schola, фонтана la Zarjon, фонтана la Petrgne, фонтанаla Petrge, фонтана Jerk и фонтана la Jacob, од кои последните два „лечат очи и треска". Се шири во висинската зона од 150-350 метри. Обединува 14 единици (Бачева, Бељетин, Бреживица, Црни врв, Црвени поток, Доња и Горња Кршка река, Огрез, Претрже, Рановац село, Велика и Мала Слана, Велики поток и Жебац).

Населението е Влашко ( слави Св. Никола, Петковица, Св. Аранѓел, Успение на Пресвета Богородица, Олимпија, Ѓурѓовден, Митровица, Св. Јован и др.

Наводи
------

44°26′24″N 21°28′31″E﻿ / ﻿44.44000° СГШ; 21.47528° ИГД﻿ / 44.44000; 21.47528

|  |  |
| --- | --- |
| Stub icon | *Оваа статија поврзана со Србија е никулец. Можете да помогнете со тоа што ќе ја проширите.** п
* р
* у
 |
**Ранида** (грчки: *Ρανις*) во старогрчката митологија била нимфа.

Потекло на поимот
-----------------

Нејзиното име значење „дождовна капка".

Митологија
----------

Во своето дело „Метаморфоза", Овидиј ја навел како нимфа, придружничка на божицата Артемида. Некои извори ја вбројуваат меѓу Океанидите.

Биологија
---------

Латинско име на оваа личност (Rhanis) е оригинален назив за родот Rhene во рамки на групата пајаци.

Наводи
------

1. ↑  -{theoi.com: Nymphai Artemisiai}-, Посетено на 24. 4. 2013.
2. ↑  -{Carlos Parada, 1997. Genealogical Guide to Greek Mythology}- -{Greek Mythology Link: NYMPHS}-; -{List of NYMPHS}-
3. ↑  -{theoi.com: Okeanides}-; -{NAMES OF OKEANIDES}-
4. ↑  Thorell, Tamerlan (1869). *On European Spiders, Part 1: Review of the European Genera of Spiders, Preceded by Some Observations on Zoological Nomenclature*. стр. 37.
**Слојна пирамида** (позната локално на арапски како el haram el midawwar, арапски: الهرم المدور, што значи „пирамида на урнатини") е руинирана пирамида од времето на Третата египетска династија (2686 п.н.е. до 2613 п.н.е.) и сместена во некрополата на Завил Ел Ариан. Нејзината сопственост е неизвесна и може да се припише на фараонот Каба. Пирамидалната архитектура, сепак, е многу слична на онаа на погребната пирамида на кралот Сехемхет и поради оваа причина е цврсто датирана на третата династија.

Пирамидата била ископана на почетокот на XX век од два различни тима кои пријавиле спротивни проценки во однос на нејзината големина и број на подземни комори. Не биле пронајдени артефакти во текот на ископувањата, и не можело да се пронајде трага од погреб. Поради оваа причина, не е јасно дали пирамидата била искористена за да се погреба фараонот или била напуштена по прераната смрт на кралот.

Во времето на нејзината изградба пирамидата била опкружена со некропола со големи мастаби што им припаѓале на високите претставници на државата од Третата династија. Храмот на мртовечницата бил изграден на источната страна на пирамидата и храмот од долината веројатно бил сместен неколку стотици метри од неа. Денес, пирамидата се наоѓа во границите на ограничената воена област, ограничувајќи ги современите ископувања на локацијата.

Надворешни врски
----------------

* Слојна пирамида на Ризницата ?
**Сократ Мојсов** (1 март 1942

, Сетина) — поранешен македонски фудбалер. За репрезентацијата на Југославија настапил трипати. Важел за еден од најдобрите македонски играчи од југословенската ера (пред 1992). Забележлив бил по неговата способност за играње со глава и индивидуалните вештини со топка.

Клупска кариера
---------------

Кариерата ја започнал во Вардар како младинец, а брзо стигнал во сениорскиот тим. За Вардар одиграл 362 натпревари и постигнал 166 гола во сите натпреварувања. Две години играл во Франција за ФК Рен, во Лига 1  и се пензионирал во 1973 година.

Меѓународна кариера
-------------------

За сениорската репрезентација на Југославија дебитирал на пријателскиот натпревар против Бугарија во април 1964 година, вкупно настапил на 3 натпревари, без постигнати голови. Неговиот последен меѓународен настап биил пријателскиот натпревар против Советскиот Сојуз во септември 1966 година.

Наводи
------

1. ↑  Сократ Мојсов (profile) – FK Vardar (на македонски)
2. ↑  Sokrat Mojsov (player profile) – Stade Rennais (на француски)
3. ↑  „Player Database". *eu-football.info*. Посетено на 2020-04-25.

Надворешни врски
----------------

* 

* Сократ Мојсов на National-Football-Teams.com
* Profile on Serbian federation official site[*мртва врска*]
Пеќската патријаршија во 16ти и 17ти век
**Пеќската патријаршија** е историска јужнословенска црква основана во Скопје на 16 април 1346 година (Велигден) од страна на царот Стефан Душан со поддршка на патријархот на Трново (Велико Трново), архиепископот охридски и монашкото братство на Света Гора.

Старата епархија на Рас (Стари Рас) на Охридската архиепископија е подигната во Патријаршија со цел конечно да се христијанизираат Србите во Босна и да се намали влијанието на нивното Богомилство. Катедралата е подигната во Пеќ, па оттука и името на црквата.

Наводи
------

1. ↑  Коста Црнушанов; Македонија во хрватско-бугарските односи низ вековите"; стр. 42.
**Солениот поход**, **Солениот марш** или **Данди-маршот** — една од епизодите на Ненасилниот граѓански отпор (сатјаграха) во Индија, кога од 12 март до 6 април 1930 година, Махатма Ганди со 79 негови следбеници пешачеле од Сабармати Ашрам во Ахмедабад (Гуџарат), Западна Индија, до брегот на Арапското Море во близина на селото Данди. По завршувањето на походот долг 390 километри, за време на кој сè повеќе следбеници се придружувале на групата демонстранти, неговите учесници пркосно почнале да прават сол преку испарување на морската вода. Во исто време, како знак на кршење на колонијалниот солен монопол, учесниците на Солениот поход не го платиле данокот за сол.

По правењето на солта преку испарување во Данди, групата се преселила на југ по должината на брегот, продолжувајќи го своето дејство против данокот за сол, со намера да преземе мерки во фабриката за сол во Дарасана. Меѓутоа, неколку дена пред предложеното дејствување, ноќта меѓу 4 и 5 мај, Ганди бил уапсен. Настаните од Солениот поход, кој траел само 24 дена, го привлекле вниманието на гласилата и јавноста ширум светот, додека големиот Ненасилен граѓански отпор (сатјаграха) против солениот монопол траел речиси една година, завршувајќи со ослободувањето на Ганди. Вкупно, повеќе од 80 илјади Индијци биле уапсени и затворени како одраз на „солената сатјаграха" („сатјаграха" = вид ненасилен отпор). Походот имал голема пропагандна вредност и ги поставил темелите за масовен поход на граѓанска непослушност против британските колонијални власти во Индија, давајќи им поттик на нови протести против даноците за сол.

Наводи
------

1. ↑  „Salt March". *Oxford Encyclopedia of the Modern World*. Oxford University Press. 2008. ISBN 978-0-19-517632-2. Посетено на 4 January 2021.
2. ↑  Editors, History com. „Salt March". *HISTORY* (англиски). Посетено на 2022-09-27.CS1-одржување: излишен текст: список на автори (link)
3. ↑  «Mass civil disobedience throughout India followed as millions broke the salt laws», from Dalton’s introduction to Gandhi’s *Civil Disobedience*. Gandhi & Dalton, 1996, стр. 72.

Надворешни врски
----------------

|  |  |
| --- | --- |
| Ризница | „Солен поход" на Ризницата ? |

* Newsreel footage of Salt Satyagraha
* Salt march re-enactment slide show
* Gandhi's 1930 march re-enacted (BBC News)
* Speech by Prime Minister of India on 75th anniversary of Dandi March.
* Dandi March Timeline
**„Светиот песок"** (српски: *Свети песак*) — српски и југословенски филм од 1968 година, режиран од Мирослав Антиќ. Главните улоги ги играат: Чедомир Михајловиќ, Тихомир Плескониќ и Желимира Жујовиќ. Филмот критички го разгледува тогашниот комунистички режим и со тоа се смета за дел од т.н. црн бран.

Синопсис
--------

Еден човек, кој за време на Втората светска војна бил политички комесар на партизанска бригада станал политички неподобен за време на новата власт. Дваесет години по завршувањето на војната, тој доаѓа неповикан и отфрлен на местото каде се подига споменик на неговите мртви другари од војната. За време на свеченоста се споменуваат имињата на неговите мртви и живи соборци, но неговото име не е изговорено, како никогаш да не постоел...

Наводи
------

1. ↑  РТс, Свети песак (пристапено на 21.11.2021)
**Промена** е поим кој означува премин од исто во различно.

Промената како философски концепт
---------------------------------

Промената, квалитетот на непостојаноста и на текот имала прошарана историја како концепт. Во старогрчката филозофија, додека Хераклит ја сметал промената за секогаш присутна и за сеопфатна, Парменид го негирал нејзиното постоење. Овидиј, со неговото дело „Преобразби", има големо значење за класичното тематско сфаќање на промената како преобразба. Птоломејската астрономија предвидувала главно статичен универзум, со случајни промени ограничени во помалку вредните сфери. Средновековната мисла гаела голема почит кон авторитетот и откровението, значително стеснувајќи каков било поттик за промена. Исак Њутн и Готфрид Лајбниц ги искористиле математичките концепти во калкулус|калкулусот за да добијат математички модели на промената. Ова претставувало голем чекор во разбирањето на текот и варијацијата.

Со појавата на индустријализацијата и капитализмот, важноста на иновацијата растела, и социјалните и политичките пресврти и притисоци често предизвикувале промена со насилна револуција (како во Северна Америка и во Франција на крајот од 18 век). На крајот од XX век, бизнис и Њу Ејџ размислувањата ентузијастички се фокусирале на трансформација во менаџментот, во функцијата и во менталните ставови, игнорирајќи или омаложувајќи ја промената во општеството или во геополитиката.

Културните ставови кон промената, сама по себе, може да припаѓаат на следниве две категории:

* Промената е случајна, без детерминизам или телеологија.
* Промената е циклична, и може да се очекува враќање на околностите. Овој концепт, најчесто поврзуван со источните светогледи, како на пример, хиндуизмот или будизмот, сепак имал голема популарност во Европа во средниот век, и често се појавува во сликите на тркалото на среќата.

Промената може да бара организмите и организациите да се адаптираат (видете: Еволуција).

Менаџмент на промените
----------------------

Промената како мотив во уметноста и во популарната култура
----------------------------------------------------------

* „Преобразба" — расказ на Франц Кафка,
* „Промени" (англиски: *Changes*) — песна на британскиот рок-музичар Дејвид Боуви (*David Bowie*) од 1971 година.
* „Промени" (англиски: *Changes*) — песна на американската рок-група Бенд оф Џипсис (*Band of Gypsys*) од 1970 година.

Наводи
------

1. ↑  Франц Кафка, *Преобразба и други раскази*, Темплум, Скопје, 2007.
2. ↑  YouTube, david bowie - changes (пристапено на 7.12.2020)
3. ↑  DISCOGS Hendrix\* ‎– Band Of Gypsys (пристапено на 7.12.2020)

|  |  |
| --- | --- |
| Stub icon | *Оваа статија од областа на филозофијата е никулец. Можете да помогнете со тоа што ќе ја проширите.** п
* р
* у
 |
**Солзи радосници** (англиски: *Happy Tears*) е американски филм од 2009 година, во режија на Мичел Лихтенштајн. Главните улоги ги толкуваат: Деми Мур и Паркер Поси.

Содржина
--------

Двете сестри, Џејн (ја игра Поси) и Лаура (ја игра Мур) се враќаат дома за да се грижат за својот болен татко. Освен што не се согласуваат за неговата здравствена состојба, тие разговараат и за тоа како поминале во животот. Така започнува судирот меѓу нив, зашто Лаура е мајка на две деца и борец за заштита на природата, а Џејн е омажена за богат човек, но е психички нестабилна.

Наводи
------

1. ↑  „Солзи радосници", *Антена*, број 884, 5.6.2015, стр. 14.
2. ↑  „Солзи радосници", *Антена*, број 888, 3.7.2015, стр. 21.
3. ↑  „Солзи радосници", *Антена*, број 887, 26.6.2015, стр. 22.
Инфлуенца А, вирус кој предизвикува птичји грип.
**Птичји грип** е заразна болест на птиците која ја предизвикуваат одредени видови на вируси од типот Influenza virus A (некои други видови на тој вирус предизвикуваат епидемии на човечки грип). Вирусот е варијабилен и подлежен на постојани генетски промени (мутациски измени на генетската структура) поради што се појавува во голем број поттипови. Еден таков патоген вид е поттипот Х5Н1, за првпат забележан во 1997 година во Хонгконг и од тогаш се проширил во поголемиот дел од Азија и источна Европа.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
Координати: 31°46′24″N 35°12′10″E﻿ / ﻿31.77333° СГШ; 35.20278° ИГД﻿ / 31.77333; 35.20278

**Светилиштето на Книгата** е музеј кој се наоѓа во Ерусалим, Израел, поточно помеѓу израелскиот музеј и Гиват Рам во западен Ерусалим. Музејот бил изграден во 1965 година, а нејзината градба била спонзорирана од страна на унгарскиот емигрант Давид Самуел Готесман. Самата градба е бела со бело купе. Околу светилиштето се наоѓа кружен базен со фонтана, а на самиот влез се наоѓа голем црв ѕид.

Надворешни врски
----------------

|  |  |
| --- | --- |
| Ризница | „Shrine of the Book" на Ризницата ? |

* The Shrine of the Book Архивирано на 27 мај 2009 г. at the Israel Museum, Jerusalem
* The Shrine of the Book Архивирано на 30 април 2011 г. (хебрејски)
* The Israel Museum, Jerusalem
Статер од Птоломеј II Керавн
**Птоломеј II Кераун** (? - 279 п.н.е.) бил крал на Македонија од 281 п.н.е. до 279 п.н.е.

Бил најстариот син на Птоломеј I Сотер (фараон на Египет) и неговата трета жена Евридика (ќерка на Антипатар). Неговиот помлад брат, исто по име Птоломеј, станал престолонаследник и, во 282 п.н.е. седнал на престолот како Птоломеј II. Птоломеј Керавн го напуштил Египет и пристигнал на дворот на Лизимах, кралот на Тракија, Македонија, и дел од Мала Азија. Неговата полусестра Арсиноја II била жена на Лизимах.

За време на престојот на дворот на Лизимах, Керавн се здружил со сестра си во дворска интрига, и ја придружувал до дворот на Селевк I на исток да бара помош од него. Гледајќи можност за интервенција во своја полза во политиките на Лизимахова Тракија и Птолемаидски Египет, Селевк I набргу се приготвил за поход против Лизимах.

По поразот на Лизимах и неговата смрт во Битката кај Курупедион во 281 п.н.е. против Селевк I Победникот, Птоломеј Керавн го убил Селевк I. Во 281 п.н.е. се сојузил со Пир Епирски. Птоломеј побарал од неговата полусестра Арсиноја II, вдовицата на Лизимах, да се ожени за него. По церемонијата ги убил двајцата помлади синови на Арсиноја и самата Арсиноја II пребегала во Египет и се омажила за сопствениот брат Птоломеј II.

Птоломеј Керавн бил убиен во војните против Галите од страна на Болгиј и Брен, кои мигрирале кон подоцнежна Галатија.

*Керавн* значи „грмотевица" или „гром".

Наворешни врски
---------------

* Птоломеј Кераун Архивирано на 27 април 2015 г. од Јона Лендеринг (англиски)

|
|  |
| Претходник**Лизимах** | **Крал на Македонија**281–279 п.н.е. | Наследник**Мелегар** |

* п
* р
* у
 Кралеви на Античка Македонија

|  |  |  |
| --- | --- | --- |
| Симболот на Античка Македонија | **Аргеади** | Каран • Коин • Тирима • Пердика I • Аргеј I • Филип I • Аероп I • Алкет I • Аминта I • Александар I • Алкет II • Пердика II • Архелај I • Кратер • Орест • Аероп II • Архелај II • Аминта II • Павзаниј • Аминта III • Аргеј II • Аминта III • Александар II • Пердика III • Аминта IV • Филип II • Александар III Македонски • Филип III Аридеј • Александар IV |
| **Намесници** | Антипатар • Пердика • Полиперхон • Касандар |
| **Антипатриди** | Касандар • Филип IV • Александар V • Антипатар II • Состен |
| **Антигониди** | Деметриј I Опсадникот • Антипатар II • Антигон II Гонат • Деметриј II • Антигон III Досон • Филип V • Персеј |
| **Птолемаиди** | Птоломеј II Керавн • Мелегар |
| **Други** | Лизимах • Пир Епирски |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 22934214
* GND: 118596918
* BNE: XX1302730

 |

 |
**Сложени програмски јазици** се оние јазици коишто се поблиски до програмерот, односно програмерот може да ги пишува на својот јазик а подоцна со соодветен компајлер да ги прочита и изврши микрообработувачот. Овие се понови програмски јазици и имаат за цел да ја олеснат работата на програмерот којшто ги пишува програмите на јазик поблизок до него. Обработувачот без соодветен компајлер не може да ги разбере овие јазици.

Поимот "сложени" е пред сè релативен зошто некои јазици како C некои ги сместуваат во сложените а некои во простите, но пред сè е подразбира секој програмски јазик кој е направен со цел да ја олесни работата на програмерот и е близок до него.

Начини на читање на сложените програмски јазици
-----------------------------------------------

**\*Толкуван**

Овие јазици директно се читаат и извршуваат без да се компајлираат(преведат) на машински јазик.

**\*Компајлирани (Преведени)**

Овие јазици се преведуваат во извршна форма која ја разбира обработувачот.

**\*Директно преведени**

Овие јазици директно се преведуваат на машински јазик. Типичен пример е програмскиот јазик C.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh2007005228
* GND: 4160367-9

 |

 |
**Роберт Керзон** (Robert of Courçon, de Curson, или Curzon) (околу 1160/1170 - 1219) бил англиски кардинал на Римокатоличката црква.

Животопис
---------

Роден бил во Англија некое време помеѓу 1160 и 1170 година, член на едно англо-норманско семејство со потекло од селото Нотр-Дам-де-Корзон во Нормандија. По учењето во Оксфорд, Париз и Рим, тој станал канцелар на Универзитетот во Париз во 1211 година. Следната година, тој станал кардинал на Сан Стефано Ротондо. Во 1213 година, тој бил назначен за папски легат за да проповеда за крстоносна војна, а во 1215 година бил поставен на чело на комисија за испитување на грешките што преовладувале на Универзитетот во Париз. Учествувал во папската конклава од 1216, која го избрала папата Хонориј III.

Тој активно учествувал во походот против ерес во Франција и ја придружувал војската на Петтата крстоносна војна во Египет како легат на папата Хонориј III.

Починал за време на Опсадата на Дамиета во 1219 година, и бил погребан во Дамиета.

Дела
----

Тој е автор на неколку дела, вклучувајќи и *Summa* посветена на прашањата на законот за канони и етика.

Тој бил вмешан во работите на Универзитетот во Париз, среде забуната што произлегла од воведувањето на арапски преводи на Аристотел, по што напишал неколку рпреводи.

Наводи
------

1. 1 2  Bellenger & Fletcher 2001 harvnb error: no target: CITEREFBellengerFletcher2001 (help), *Princes of the Church*, p. 173.
2. 1 2 3 4  Miranda, Salvador. „Robert Curzon". *The Cardinals of the Holy Roman Church*. Посетено на 14 June 2011.
3. ↑  Jane E. Sayers
4. 1 2 3 4  Schofield & Skinner 2007 harvnb error: no target: CITEREFSchofieldSkinner2007 (help), *The English Cardinals*, p. 27.

Библиографија
-------------

* Bellenger, Dominic Aidan; Fletcher, Stella (2001). *Princes of the Church: A History of the English Cardinals*. Stroud, UK: Sutton. ISBN 0-7509-2630-9.
* Denifle, Chartul. Univ. Paris, I (Paris, 1889), 72, 78
* De Wulf, Hist. of Medieval Phil. tr. Coffey (New York, 1909), 252.
* Schofield, Nicholas; Skinner, Gerard (2007). *The English Cardinals*. Oxford: Family Publications. ISBN 978-1-871217-65-0.
Елементи на сложениот ред
**Сложен ред** (наречен и **композитен ред**) — мешан архитектонски ред, кој ги комбинира завоите од капителот на јонскиот ред и акантовите листови од коринтскиот ред. За разлика од нив, завоите на сложениот ред се поголеми, а сложениот ред има и ехински калап со украси во облик на јајца и стрелки помеѓу завоите. Столбот на сложениот ред е висок десет пречника.

Сè до ренесансата, сложениот ред не се сметал за засебен ред, туку за доцноримски облик на коринскиот ред. За прв пример за употреба на сложениот ред се смета Титовата арка во форумот во Рим, изградена во 82 година н.е.

Поврзано
--------

* Јонски ред
* Коринтски ред
* Архитектонски поредок

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Архиектонски редови |
| --- |
|  |
| Канонски | 
* Дорски
* Јонски
* Јонски

 |  |
|  |
| Други | 
* Тоскански
* Сложен
* Еолски

 |

 |
*За други лица со истото име, видете Роберто Ферари.*

**Роберто Ферари** (италијански: *Roberto Ferrari*; р. 9 март 1983

 во Гавардо) — италијански професионален друмски велосипедист, кој вози за UCI World Tour екипата ОАЕ Тим Емирати.

Претходно, во 2011 и 2012 возел за професионалната континентална екипа Дрон Хопер-Андрони Џокатоли..

Кариера
-------

По третата етапа на Џиро д’Италија 2012 во Хорсенс, Данска, Ферари бил казнет со префрлање од 10. на 192. место, откако судиите на трката одлучиле дека тој бил одговорен за несреќата, која го собори светскиот првак Марк Кевендиш и водачот во трката Тејлор Фини, откако се преместил од левата кон десната страна на патот во последните метри. По несреќата изјавил дека „Јас не се грижев што се случува зад мене". Тој не доби јавно одобрување со оваа изјава. Подоцна, Ферари ја освоил етапата 11 – најдолгата етапа на трка – во спритерска завршница во Монтекатини Терме.

Достигнувања
------------

2006
1. ГП Чита ди Фелино
1. Трофео Чита ди Бреша
2007
12. ГП Коста дељи Етруки
2008
1. Пролог Тур Ивоарин де ла По
4. ГП Коста дељи Етруки
2009
1. Меморијал Марко Пантани
4. ГП Денен
2010
1. ГП ди Лугано
1. Џиро дел Фриули
1. Етапа 5 Трка Бриксија
2011
Тур де Сан Луис
1. Етапа 1
1. Етапа 3
2. ГП Коста дељи Етруки
2012
1. Рут Адели
1. Флеш д’Емерод
1. Етапа 5, Трка околу Тајван
1. Етапа 11 Џиро д’Италија
2013
2. Копа Берноки
2015
3. Гран Премио Бруно Бегели
2016
3. Гран Премио ди Лугано

### Распоред на резултатите на големите трки

| Голема трка | 2011 | 2012 | 2013 | 2014 | 2015 | 2016 | 2017 | 2018 |
| --- | --- | --- | --- | --- | --- | --- | --- | --- |
|  **Џиро** | 143 | 147 | 150 | 144 | 133 | 132 | 150 | — |
|  **Тур** | — | — | 157 | — | — | — | — | 138 |
|  **Вуелта** | — | — | — | 145 | — | — | — | — |

СО = се откажал; — = не учествувал

Наводи
------

1. ↑  „UAE Team Emirates". *Cyclingnews.com*. Immediate Media Company. Архивирано од изворникот на 6 јануари 2019. Посетено на 6 јануари 2019.
2. ↑  „Андрони Џокатоли (AND) - ITA". *UCI Continental Circuits*. Меѓународен велосипедистички сојуз. Посетено на 14 јануари 2012.
3. ↑  „Судиите го казнија Ферари за опасниот спринт на Џиро". VeloNews.com. 7 мај 2012. Архивирано од изворникот на 2012-05-11. Посетено на 8 мај 2012.
4. ↑  Бен Аткинс (7 мај 2012). „Roberto Ferrari defiant after causing Giro sprint crash". *Velo Nation*. Velo Nation LLC. Посетено на 1 ноември 2012.
5. ↑  „Роберто Ферари го избегна падот и дошол до победа на најдолгата етапа на Џиро д'Италија". *The Guardian*. Guardian Media Group. Press Association. 16 мај 2012. Посетено на 16 мај 2012.

Надворешни врски
----------------

|  |  |
| --- | --- |
| Ризница | „Роберто Ферари" на Ризницата ? |

* „Достигнувања на Роберто Ферари (велосипедист)". Cycling Archives.
* „Достигнувања на Роберто Ферари (велосипедист)". Cycling Quotient.
* „Достигнувања на Роберто Ферари (велосипедист)". ProCycling.
| 
Поврзано |
| --- |
| * Настани во 556 година
* Државни водачи по година
 |

Ова е **список на државни водачи, премиери, и други водачи**  во **556** година. 
Ова е **список на државни водачи** во 556 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Роберт Ворд** (англиски: *Robert Ward*) — американски писател.

Творештво
---------

Ворд е автор на шест романи, меѓу кои и „Црвениот Бејкер" (Red Baker), за кој во 1985 година ја добил наградата „Pen West" за најдобар роман. Според романот „Cattle Annie and Little Britches" е снимен филмот во кој глумат Берт Ланкастер и Дајан Лејн. Исто така, тој е автор и на повеќе телевизиски серии, како што се: „Hill Street Blues", „Miami Vice", „New York Undercover" и „The Division". Неговите текстови и кратки прозни дела се објавени во списанијата „GQ", „Rolling Stone", „Anateus" итн. Неговиот расказ „Хемија" е објавен на македонски јазик во 2010 година, во збирката „Кокаински хроники", во издание на „Темплум".

Наводи
------

1. ↑  Гери Филипс и Џери Tервалон (уредници), *Кокаински хроники*, Темплум, Скопје, 2010, стр. 56.
**Робин Худ** — архетипски лик од британскиот средновековен фолклор, одметник кој краде од богатите за да им даде на сиромасите. Главно оружје му е долг лак и стрела, кое му служи и како средство за ловокрадство.

„Веселата дружина" на Робин Худ живее во Шервудската Шума, во близина на градот Нотингем во Англија. Робин најчесто е претставен како одметнат англосаксонски благородник (Робин од Локсли) кој го заштитува населението од корумпираните норманските благородници. Шерифот од Нотингем и принцот Џон кои го користатат отсуството на кралот Ричард Лавовско Срце да ја узурпираат и злоупотребуваат власта.

Статула на Робин Худ во близина на Замокот Нотингем направена од Џејмс Вудфорд, во 1951
Позитивните ликови поврзани со Робин Худ се Леди Маријана, Малиот Џон, Фратарот Так и трубадурот Вил Скарлет.

Легендата за Робин Худ е често искористувана како основа за холивудски филмови, од кои најпознати се оние во кои неговиот лик го играат Ерол Флин (1938) и Кевин Костнер (1991). Забележителна е и пародичната анимирана верзија од продукцијата на Волт Дизни (1973).

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 317106244
* LCCN: nb2015015087
* GND: 118745557
* SELIBR: 168060
* SUDOC: 02755838X
* BNF: cb119573112 (податоци)
* NLA: 58472945
* NKC: jo2016908789

 |

 |
Киричична букваПредлошка:SHORTDESC:Киричична буква

**С** (кирилица: с; глаголица: ) — 22 буква од македонската азбука. Буквата ја има во сите кирилични азбуки и скоро секаде има иста звучна вредност /s/. Во некои јазици може да се изговара и како мека с. Буквата има потекло од грчката азбука, и често се меша со латиничната буква C што имаат иста форма но различна звучна форма.

 *Оваа статија поврзана со писмо е никулец. Можете да помогнете со тоа што ќе ја проширите*.

| Македонска азбука |
| --- |
| А | а | Б | б | В | в | Г | г | Д | д | Ѓ | ѓ | Е | е | Ж | ж | З | з | Ѕ | ѕ | И | и | Ј | ј | К | к | Л | л | Љ | љ |
| М | м | Н | н | Њ | њ | О | о | П | п | Р | р | С | с | Т | т | Ќ | ќ | У | у | Ф | ф | Х | х | Ц | ц | Ч | ч | Џ | џ |
| Ш | ш |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
| 
Поврзано |
| --- |
| * Настани во 568 година
* Државни водачи по година
 |

Ова е **список на државни водачи, премиери, и други водачи**  во **568** година. 
Ова е **список на државни водачи** во 568 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Роберт "Роби" Брејди** (роден 14 јануари 1992) — ирски фудбалер, крило на Барнли и на ирската репрезентација.

Кариера
-------

### Клубови

Брејди е производ на акдемијата на Манчестер Јунајтед. Во сезоната 2011-2012 поминал една сезона на заем во Хал каде одиграл 39 натпревари и постигнал три гола. Следната сезона тој бил повторно позајмен на Хал, а во јануари 2013, тој потпишал постојан договор со *тигрите*.

### Репрезентација

Тој ја претстевувал селекцијата на Република Ирска во различни старосни категории: до 17 години, до 19 години како и до 21 година.

За сениорскиот тим на Ирците дебитира на 11 септември 2012 против селекцијата на Оман. Брејди имаше фантастичен деби настап постигнувајќи го вториот погодок, а исто така беше и асистент при други два гола во победата од 4-1.

Надворешни врски
----------------

|  |  |
| --- | --- |
| Ризница | „Роби Брејди" на Ризницата ? |

* Роби Брејди на soccerway

Наводи
------

1. ↑  „Premier League clubs submit squad lists" (PDF). *PremierLeague.com*. Premier League. 2 February 2012. стр. 24. Архивирано од изворникот (PDF) на 2012-02-27. Посетено на 2 February 2012.
| 
Поврзано |
| --- |
| * Настани во 559 година
* Државни водачи по година
 |

Ова е **список на државни водачи, премиери, и други водачи**  во **559** година. 
Ова е **список на државни водачи** во 559 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------